**halouri**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eu locuiesc într-un semn

al întrebării

și când mai moare câte o zi

în chinuri

mă enervez și devin eu

cu picioarele pe pământ

și îți mai trimit câte o mirare

sensibilă pe hârtie

și atunci te enervezi și tu

sub pretextul că scrisorile sunt desuete

și te prefaci că zâmbești

înrămată sofisticat

într-o poză alb-negru

ca o după-amiază pătrată

fără cuvinte

temându-te să nu regret și eu

dintr-un halou cenușiu

spânzurat

pe undeva prin casă,

chiar toată nebunia

pe care am împărțit-o

cândva

ca pe un codru de pâine